Enez Tristan

Ynys ym Mae Douarnenez yng ngorllewin Llydaw yw Enez Tristan ("Ynys Trystan"). Enw'r ynys yn wreiddiol oedd Ynys Sant Tutuarn, ond yn ddiweddarach cafodd ei henwi yn Enez Tristan ar ôl Trystan o chwedl Trystan ac Esyllt. Adeiladwyd priordy ar yr ynys yn gynnar yn y 12g. Yn 1911, prynwyd yr ynys gan y bardd Jean Richepin, ac yn ddiweddarach daeth yn eiddo'r Conservatoire du littoral. Gellir ei chyrraedd ar droed ar waelod llanw.